ระเบียบคณะกรรมการคุ้มครองและส่งเสริมภูมิปัญญาระเบียบคณะกรรมการคุ้มครองและส่งเสริมภูมิปัญญาการแพทย์แผนไทยว่าด้วยการบริหารการจัดหาผลประโยชน์ และการใช้จ่ายเงินกองทุนภูมิปัญญาการแพทย์แผนไทยพ.ศ. ๒๕๔๘ อาศัยอำนาจตามความในมาตรา๖ (๖) มาตรา ๑๐ และมาตรา ๗๖ แห่งพระราชบัญญัติคุ้มครองและส่งเสริมภูมิปัญญาการแพทย์แผนไทยพ.ศ. ๒๕๔๒ คณะกรรมการคุ้มครองและส่งเสริมภูมิปัญญาการแพทย์แผนไทยโดยความเห็นชอบจากกระทรวงการคลัง จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการคุ้มครองและส่งเสริมภูมิปัญญาการแพทย์แผนไทยว่าด้วยการบริหาร การจัดหาผลประโยชน์และการใช้จ่ายเงินกองทุนภูมิปัญญาการแพทย์แผนไทย พ.ศ. ๒๕๔๘ ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้กองทุน หมายความว่า กองทุนภูมิปัญญาการแพทย์แผนไทยคณะกรรมการ หมายความว่า คณะกรรมการคุ้มครองและส่งเสริมภูมิปัญญาการแพทย์แผนไทยคณะอนุกรรมการกองทุน หมายความว่าคณะอนุกรรมการกองทุนภูมิปัญญาการแพทย์แผนไทยกรม หมายความว่ากรมพัฒนาการแพทย์แผนไทยและการแพทย์ทางเลือกอธิบดี หมายความว่าอธิบดีกรมพัฒนาการแพทย์แผนไทยและการแพทย์ทางเลือกข้อ๔ ให้จัดตั้งกองทุนขึ้นในกรมเพื่อเป็นทุนหมุนเวียนสำหรับใช้จ่ายเกี่ยวกับการดำเนินงานที่เกี่ยวข้องกับการคุ้มครองและส่งเสริมภูมิปัญญาการแพทย์แผนไทยข้อ๕ กองทุนประกอบด้วยเงินและทรัพย์สินดังต่อไปนี้(๑) เงินอุดหนุนจากรัฐบาล(๒) เงินหรือทรัพย์สินอื่นที่ได้รับจากภาคเอกชนทั้งภายในและภายนอกประเทศรัฐบาลต่างประเทศหรือองค์การระหว่างประเทศ(๓) ดอกผลและผลประโยชน์ที่เกิดจากกองทุน(๔) รายได้อื่นที่เกิดจากการดำเนินการกองทุนข้อ๖เงินกองทุนให้ใช้จ่ายเพื่อการช่วยเหลือหรือสนับสนุนกิจกรรม ดังต่อไปนี้(๑) การสำรวจ รวบรวม ศึกษา และวิจัยองค์ความรู้ภูมิปัญญาการแพทย์แผนไทย(๒) การเพาะปลูก การผลิต แปรรูปหรือขยายพันธุ์พืชสมุนไพร(๓) การโฆษณาประชาสัมพันธ์ที่เกี่ยวข้องกับการคุ้มครองและส่งเสริมภูมิปัญญาการแพทย์แผนไทย(๔) การพัฒนาบุคลากรด้านการแพทย์แผนไทยและองค์การเอกชนพัฒนาด้านการแพทย์แผนไทย(๕) การอนุรักษ์สมุนไพรและการใช้ประโยชน์สมุนไพรอย่างยั่งยืน(๖) การบริหารและการดำเนินงานตามแผนจัดการเพื่อคุ้มครองสมุนไพร(๗) การสนับสนุนให้เอกชนมีส่วนร่วมในการคุ้มครอง ส่งเสริมและพัฒนาสมุนไพร(๘) การบริหารจัดการกองทุน(๙) การอื่น ๆ ที่เกี่ยวข้องกับการคุ้มครองและส่งเสริมภูมิปัญญาการแพทย์แผนไทยตามที่คณะกรรมการเห็นชอบข้อ๗ ให้นำเงินกองทุนไปหาผลประโยชน์ได้ดังต่อไปนี้(๑) ฝากไว้กับธนาคารที่เป็นรัฐวิสาหกิจ(๒) ซื้อพันธบัตรรัฐบาล(๓) ซื้อตราสารการเงินอื่นตามที่กระทรวงการคลังเห็นชอบ(๔) ดำเนินการอื่นตามที่กระทรวงการคลังเห็นชอบข้อ๘ให้กรมเปิดบัญชีเงินฝากไว้ที่กรมบัญชีกลาง กระทรวงการคลัง ชื่อบัญชี บัญชีกองทุนภูมิปัญญาการแพทย์แผนไทย เพื่อฝากเงินอุดหนุนจากรัฐบาลและห้ามมิให้นำเงินไปใช้จ่ายก่อนส่งเข้าบัญชีเงินฝากข้อ๙ เพื่อให้เกิดความคล่องตัวในการบริหารงานกองทุนให้กรมเปิดบัญชีเงินฝากไว้ที่ธนาคารที่เป็นรัฐวิสาหกิจ ชื่อบัญชี บัญชีกองทุนภูมิปัญญาการแพทย์แผนไทย สำหรับฝากเงิน ดังนี้(๑) เงินอุดหนุนจากรัฐบาลตามข้อ ๘(๒) เงินหรือทรัพย์สินอื่นที่ได้รับจากภาคเอกชนทั้งภายในและภายนอกประเทศรัฐบาลต่างประเทศหรือองค์การระหว่างประเทศ(๓) รายได้ที่เกิดจากการดำเนินการกองทุน(๔) ดอกผลของเงินและทรัพย์สินของกองทุนข้อ๑๐ ให้มีคณะอนุกรรมการกองทุนประกอบด้วย อธิบดี เป็นประธานอนุกรรมการ รองอธิบดีที่ได้รับมอบหมายเป็นรองประธานอนุกรรมการ ผู้แทนกลุ่มกฎหมาย สำนักบริหารกลางสำนักงานปลัดกระทรวงสาธารณสุข ผู้แทนฝ่ายคลัง สำนักงานเลขานุการกรมกรมพัฒนาการแพทย์แผนไทยและการแพทย์ทางเลือก ผู้แทนนายแพทย์สาธารณสุขจังหวัดผู้แทนสำนักงบประมาณ ผู้แทนกระทรวงทรัพยากรธรรมชาติและสิ่งแวดล้อมผู้แทนกระทรวงเกษตรและสหกรณ์ ผู้แทนกระทรวงการคลัง ผู้แทนกรมที่ดิน กระทรวงมหาดไทยเป็นอนุกรรมการ และผู้ทรงคุณวุฒิซึ่งปลัดกระทรวงแต่งตั้งไม่เกิน ๖ คนในจำนวนนี้ให้มี ผู้แทนผู้ประกอบโรคศิลปะสาขาการแพทย์แผนไทยหนึ่งคนผู้แทนผู้ประกอบโรคศิลปะสาขาการแพทย์แผนไทยประยุกต์หนึ่งคนผู้แทนหมอพื้นบ้านหนึ่งคน ผู้แทนองค์การเอกชนพัฒนาด้านการแพทย์แผนไทยหนึ่งคนผู้แทนนักวิชาการหนึ่งคนผู้แทนผู้ผลิตหรือจำหน่ายยาแผนไทยหรือผู้ปลูกหรือแปรรูปสมุนไพรหนึ่งคนและผู้อำนวยการสถาบันการแพทย์แผนไทย เป็นอนุกรรมการและเลขานุการข้อ๑๑ให้คณะอนุกรรมการกองทุนมีอำนาจหน้าที่ ดังนี้(๑) กำหนดนโยบายเกี่ยวกับการให้การช่วยเหลือหรือสนับสนุนกิจกรรมตามข้อ ๖(๒) กำหนดระเบียบปฏิบัติอื่นใดเท่าที่ไม่ขัดหรือแย้งกับระเบียบนี้(๓) ควบคุมกำกับ ตรวจสอบและประเมินผลการดำเนินงานของกองทุน(๔) แต่งตั้งคณะทำงานเพื่อพิจารณาหรือปฏิบัติการอย่างหนึ่งอย่างใดตามที่คณะอนุกรรมการกองทุนมอบหมาย(๕) จัดทำประมาณการรายรับ รายจ่ายประจำปีของกองทุนโดยความเห็นชอบของคณะกรรมการ(๖) จัดทำแผนปฏิบัติงานและรายงานผลการปฏิบัติงานประจำปีงบประมาณของกองทุนโดยความเห็นชอบของคณะกรรมการ(๗) พิจารณาอนุมัติคำขอรับการช่วยเหลือหรือสนับสนุน(๘) พิจารณาจัดสรรเงินกองทุนโดยความเห็นชอบของคณะกรรมการ(๙) เสนอหลักเกณฑ์และวิธีการในการให้การช่วยเหลือหรือสนับสนุนโดยความเห็นชอบของคณะกรรมการ(๑๐) ปฏิบัติการอื่นใดตามที่คณะกรรมการมอบหมายข้อ๑๒ผู้ทรงคุณวุฒิมีวาระการดำรงตำแหน่งคราวละสองปีนับแต่วันที่ได้รับการแต่งตั้งกรณีที่พ้นจากตำแหน่งก่อนครบวาระให้คณะกรรมการแต่งตั้งผู้ทรงคุณวุฒิแทนและให้ผู้ที่ได้รับการแต่งตั้งอยู่ในตำแหน่งเท่ากับวาระที่เหลืออยู่ของผู้ทรงคุณวุฒิที่ตนแทนผู้ทรงคุณวุฒิซึ่งพ้นจากตำแหน่งตามวาระอาจได้รับแต่งตั้งอีกได้ข้อ๑๓ นอกจากพ้นจากตำแหน่งตามวาระตามข้อ๑๒ ผู้ทรงคุณวุฒิพ้นจากตำแหน่งเมื่อ(๑) ตาย(๒) ลาออก(๓) เป็นบุคคลล้มละลาย(๔) เป็นคนไร้ความสามารถหรือคนเสมือนไร้ความสามารถ(๕) คณะกรรมการสั่งให้ออกเพราะบกพร่องหรือทุจริตต่อหน้าที่หรือมีความประพฤติเสื่อมเสีย(๖) ต้องโทษจำคุกตามคำพิพากษาถึงที่สุดให้จำคุกเว้นแต่ในความผิดที่กระทำโดยประมาทหรือความผิดลหุโทษ(๗) พ้นจากการเป็นผู้ประกอบโรคศิลปะในกรณีที่ได้รับแต่งตั้งให้เป็นอนุกรรมการในฐานะนั้นข้อ๑๔ การประชุมคณะอนุกรรมการกองทุนต้องมีอนุกรรมการมาประชุมไม่น้อยกว่ากึ่งหนึ่งของจำนวนอนุกรรมการทั้งหมด จึงจะเป็นองค์ประชุมในการประชุมครั้งใดถ้าประธานอนุกรรมการไม่มาประชุมหรือไม่สามารถปฏิบัติหน้าที่ได้ให้อนุกรรมการที่มาประชุมเลือกอนุกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากอนุกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงอีกเสียงหนึ่งเป็นเสียงชี้ขาดข้อ๑๕ ให้อธิบดีหรือผู้ที่ได้รับมอบหมายเป็นผู้มีอำนาจอนุมัติสั่งจ่ายหรือก่อหนี้ผูกพันตามวงเงินตามข้อ ๑๑ (๘)ข้อ๑๖ การบัญชีของกองทุนให้เป็นไปตามหลักการและนโยบายบัญชีสำหรับหน่วยงานภาครัฐตามที่กระทรวงการคลังกำหนดการปิดบัญชีให้กระทำปีละครั้งตามปีงบประมาณและให้คณะกรรมการจัดทำงบการเงินพร้อมทั้งรายละเอียดประกอบส่งสำนักงานการตรวจเงินแผ่นดินภายใน๙๐ วัน นับแต่วันสิ้นงวดบัญชี เมื่อสำนักงานการตรวจเงินแผ่นดินตรวจสอบแล้วให้เสนอกรมเพื่อทราบพร้อมทั้งส่งสำเนางบการเงินดังกล่าวให้กรมบัญชีกลางและสำนักงบประมาณเพื่อทราบต่อไปข้อ๑๗ วิธีปฏิบัติเกี่ยวกับการเบิกเงินการรับเงิน การจ่ายเงิน การเก็บรักษาเงิน การฝากเงิน การนำส่งเงิน รวมทั้งการพัสดุให้ถือปฏิบัติตามระเบียบของทางราชการโดยอนุโลมข้อ๑๘ให้มีการตรวจสอบภายในเกี่ยวกับการดำเนินงานการเงินการบัญชีและการพัสดุของกองทุน โดยเจ้าหน้าที่ตรวจสอบภายในของกรมแล้วรายงานผลการตรวจสอบให้คณะกรรมการทราบอย่างน้อยปีละหนึ่งครั้งตามปีงบประมาณข้อ๑๙วิธีปฏิบัติใดที่ไม่ได้กำหนดไว้ในระเบียบนี้ให้ถือปฏิบัติตามระเบียบของทางราชการโดยอนุโลมข้อ๒๐ในกรณีที่ไม่อาจปฏิบัติตามระเบียบนี้ได้ ให้ขอทำความตกลงกับกระทรวงการคลังข้อ๒๑ให้อธิบดีเป็นผู้รักษาการตามระเบียบนี้ประกาศ ณ วันที่ ๑๖มีนาคม พ.ศ. ๒๕๔๘วิชัย เทียนถาวรปลัดกระทรวงสาธารณสุขประธานคณะกรรมการคุ้มครองและส่งเสริมภูมิปัญญาการแพทย์แผนไทยวิชชุตา/ผู้จัดทำ๒๐ กรกฎาคม ๒๕๕๔[๑] ราชกิจจานุเบกษา เล่ม ๑๒๒/ตอนพิเศษ ๒๗ ง/หน้า ๖/๓๐ มีนาคม ๒๕๔๘